**LIETUVOS RESPUBLIKOS ŠVIETIMO IR MOKSLO MINISTRAS**

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL MOKINIŲ, MOKYTOJŲ IR VISUOMENĖS SVEIKATOS PRIEŽIŪROS SPECIALISTŲ KONKURSO „SVEIKUOLIŲ SVEIKUOLIAI“ NUOSTATŲ PATVIRTINIMO**

2015 m. liepos 24 d . Nr. V-855/V-876

Vilnius

Įgyvendindamos Vaikų ir jaunimo socializacijos 2014–2016 metų veiksmų plano, patvirtinto Lietuvos Respublikos švietimo ir mokslo ministro 2014 m. birželio 2 d. įsakymu Nr. V-485 „Dėl Vaikų ir jaunimo socializacijos 2014–2016 metų veiksmų plano patvirtinimo“, 1.1.3.1. veiklą:

1. T v i r t i n a m e Mokinių, mokytojų ir visuomenės sveikatos priežiūros specialistų konkurso „Sveikuolių sveikuoliai“ nuostatus (pridedama).

2. P a v e d a m e Lietuvos mokinių neformaliojo švietimo centrui ir Sveikatos mokymo ir ligų prevencijos centrui organizuoti Mokinių, mokytojų ir visuomenės sveikatos priežiūros specialistų konkursą „Sveikuolių sveikuoliai“, vadovaujantis šio įsakymo 1 punktu patvirtintais nuostatais.

3. R e k o m e n d u o j a m e savivaldybių administracijoms organizuoti Mokinių, mokytojų ir visuomenės sveikatos priežiūros specialistų konkurso „Sveikuolių sveikuoliai“ I–II etapus, vadovaujantis šio įsakymo 1 punktu patvirtintais nuostatais.

Švietimo ir mokslo ministrė Audronė Pitrėnienė

Sveikatos apsaugos ministrė Rimantė Šalaševičiūtė

PATVIRTINTA

Lietuvos Respublikos švietimo ir mokslo ministro

ir Lietuvos Respublikos sveikatos apsaugos ministro

2015 m. liepos 24 d. įsakymu Nr. V-855/V-876

**MOKINIŲ, MOKYTOJŲ IR VISUOMENĖS SVEIKATOS PRIEŽIŪROS SPECIALISTŲ KONKURSO „SVEIKUOLIŲ SVEIKUOLIAI“ NUOSTATAI**

**I SKYRIUS**

**BENDROSIOS NUOSTATOS**

1. Mokinių, mokytojų ir visuomenės sveikatos priežiūros specialistų konkurso „Sveikuolių sveikuoliai“ (toliau – Konkursas) nuostatuose nustatytas Konkurso tikslas, uždaviniai, organizavimo tvarka, užduotys, vertinimo reikalavimai, finansavimas ir apdovanojimai.

2. Konkurso organizatoriai yra Lietuvos Respublikos švietimo ir mokslo ministerija, Lietuvos Respublikos sveikatos apsaugos ministerija, Lietuvos mokinių neformaliojo švietimo centras (toliau – LMNŠC), Sveikatos mokymo ir ligų prevencijos centras (toliau – SMLPC), savivaldybės.

3. Konkurso partneriai: Lietuvos Respublikos krašto apsaugos ministerija, Kūno kultūros ir sporto departamentas prie Lietuvos Respublikos Vyriausybės, Lietuvos savivaldybių asociacija, Respublikinė ikimokyklinių įstaigų darbuotojų asociacija „Sveikatos želmenėliai“.

4. Konkurso tikslas –ugdyti vaikų ir mokinių gebėjimus saugoti ir stiprinti savo ir kitų sveikatą, skatinti vaikų, mokinių, mokytojų ir visuomenės sveikatos priežiūros specialistų bendradarbiavimą, vertinti savo ir kitų galimą potencialą dirbant komandoje.

5. Konkurso uždaviniai:

5.1. organizuoti Konkursą mokyklų, savivaldybių, regionų ir šalies lygmenimis;

5.2. skatinti Konkurse dalyvaujančiųjų masiškumą;

5.3. skleisti sveikos gyvensenos principus mokyklose ir gimnazijose, vykdančiose priešmokyklinio, pradinio, pagrindinio, vidurinio ugdymo programas, bendruomenėse;

5.4. sukurti sveikatos ugdymo užduočių banką iš savivaldybių administracijų padalinių ir visuomenės sveikatos biurų atsiųstų pavyzdžių;

5.5. nustatyti Konkurso laimėtojus.

**II SKYRIUS**

**KONKURSO DALYVIAI**

6. Konkurse gali dalyvauti ikimokyklinio, priešmokyklinio, bendrojo ugdymo mokyklų ir profesinio mokymo įstaigų komandos, kurias sudaro po 5 mokinius, 1 mokytoją, 1 visuomenės sveikatos priežiūros specialistą, dirbantį mokykloje (ar kitą medicininį išsilavinimą turintį asmenį).

7. Komandos skirstomos į 5 amžiaus grupes:

7.1. ikimokyklinio ir priešmokyklinio amžiaus vaikų;

7.2. 1–4 klasių mokinių;

7.3. 5–6 klasių mokinių;

7.4. 7–8 klasių mokinių;

7.5. 9-11/I-III gimnazijų klasių mokinių.

8. Mokyklai gali atstovauti po vieną kiekvienos amžiaus grupės komandą.

**III SKYRIUS**

**KONKURSO ORGANIZAVIMAS**

9. Konkursą organizuoja LMNŠC ir SMLPC vadovų patvirtinta darbo grupė (toliau – darbo grupė).

10. Sveikatos ugdymo užduotis sistemina, struktūruoja, pateikia Konkurso I, II, III etapų 11.2, 11.3 ir 11.4 papunkčiuose nurodytiems vykdytojams ir organizatoriams ekspertų, turinčių sveikatos ugdymo metodinės ir ugdymą reglamentuojančių dokumentų rengimo patirties, grupė, kurią sudaro LMNŠC ir SMLPC specialistai.

11. Konkursas vykdomas trimis etapais nuo 2015 m. spalio 5 d. iki 2016 m. balandžio 30 d.:

11.1. komandų atrinkimas į I etapą mokyklose vykdomas iki 2015 m. spalio 19 d.;

11.2. I etapas vykdomas savivaldybėse nuo 2015 m. lapkričio 2 d. iki 2015 m. gruodžio 16 d.;

11.3. II etapas vykdomas zonose (1 priedas) nuo 2016 m. vasario 15 d. iki 2016 m. balandžio 3 d.; organizatoriai: Šiaulių miesto, Kėdainių rajono, Klaipėdos rajono, Rokiškio rajono savivaldybės;

11.4. III etapas vykdomas 2016 m. balandžio 28–29 d.; III etapą organizuoja darbo grupė.

12. Užduočių bankas sudaromas iš savivaldybių administracijų padalinių ir visuomenės sveikatos biurų iki 2015 m. spalio 16 d. atsiųstų pavyzdžių.

13. Užduočių banką administruoja LMNŠC. Likus 10 dienų iki Konkurso kiekvieno etapo pradžios, užduočių banko administratorius pavyzdines užduotis paskelbia atitinkamo etapo organizatoriams ir interneto svetainėje www.ssus.lt.

14. Konkurso I etape dalyvauja visos mokyklos, pareiškusios norą dalyvauti ir sudariusios bent vieną komandą. I etapą vykdyti savivaldybėje sudaroma komisija iš savivaldybės administracijos padalinių ir įstaigų, atsakingų už sveikatą, švietimą ir sportą, atstovų, kuri:

14.1. nustato Konkurso I etapo vietą, laiką;

14.2. iš internete pateiktų užduočių pavyzdžių parengia I etapo užduotis;

14.3. organizuoja Konkursą;

14.4. iki 2016 m. sausio 15 d. II etapo organizatoriams pateikia kiekvienos amžiaus grupės komandų, laimėjusių I vietas, dalyvių sąrašą (2 priedas).

15. Konkurso II etape dalyvauja komandos, I etape savivaldybėse užėmusios I vietas. II etapo organizatoriai sudaro komisiją, kuri:

15.1. nustato Konkurso II etapo vietą, laiką;

15.2. iš internete pateiktų užduočių pavyzdžių parengia II etapo užduotis;

15.3. organizuoja Konkursą;

15.4. iki 2016 m. balandžio 8 d. pateikia III etapo organizavimo darbo grupei kiekvienos amžiaus grupės komandų, laimėjusių I ir II vietas, dalyvių sąrašus (2 priedas).

16. Konkurso III etape dalyvauja komandos, II etape užėmusios I ir II vietas. III etapą organizuoja darbo grupė, kuri:

16.1. nustato Konkurso III etapo vietą, Konkurso eigą;

16.2. parengia III etapo užduotis;

16.3. nustato Konkurso laimėtojus.

17. Informacijos apie Konkursą viešinimas:

17.1. LMNŠC ir SMLPC Konkurso nuostatus skelbia savo interneto svetainėse www.lmnsc.lt ir www.smlpc.lt;

17.2. visų etapų organizatoriai savo interneto svetainėse skelbia Konkurso vietą, laiką ne vėliau kaip prieš 10 dienų iki kiekvieno Konkurso etapo pradžios; pasibaigus Konkursui skelbiami laimėtojų sąrašai; laimėtojus, turinčius teisę dalyvauti kitame etape, organizatoriai informuoja el. paštu;

17.3. I ir II etapų organizatoriai ataskaitą (3 priedas) apie pasibaigusį Konkursą siunčia SMLPC el. paštu ne vėliau kaip 10 dienų po renginio;

17.4. darbo grupė apibendrina informaciją apie Konkurso etapų rezultatus ir per 15 dienų pateikia interneto svetainėse www.smlpc.lt ir www.lmnsc.lt.

**IV SKYRIUS**

**KONKURSO UŽDUOTYS IR VERTINIMAS**

18. Konkurse rekomenduojamos užduotys:

18.1. judėjimo užduotis (estafetės, žaidimai, sporto pratimai, sporto žaidimų elementai ir kita);

18.2. testas, viktorina, klausimai ir atsakymai sveikos gyvensenos tematika;

18.3. komandų kapitonų rungtis (judėjimo, pažintinės, loginės ir panašios užduotys);

18.4. praktinės užduotys sveikos gyvensenos klausimais (debatai, sprendimų priėmimas grupėje ir kita);

18.5. užduotis žalingų įpročių prevencijos tema;

18.6. užduotis žmogaus saugos tema (saugus eismas, pirmoji pagalba, elgesys su nepažįstamais žmonėmis ir kita);

18.7. užduotis mokytojui ir sveikatos priežiūros specialistui;

18.8. namų darbai (III etapo dalyviams būtini):

18.8.1. komandos pristato savo sukurtą himną, skirtą Konkursui; himno ritmingame (su judesiu) pristatyme, kuris trunka iki 3 min., dalyvauja visi komandos nariai;

18.8.2. komandos parengia A1 formato plakatus sveikatos tema.

19. Konkurso užduočių įvykdymui vertinti sudaromos vertinimo komisijos: I etapui komisiją sudaro savivaldybė, II etapui – zonos organizatorius, III etapui – LMNŠC ir SMLPC. Visos komandų užduotys vertinamos balais. Taikoma 3 balų sistema: jei užduotis atlikta labai gerai, komandai skiriami 3 balai, jei vidutiniškai – 2 balai, o jei užduotis atlikta minimaliai – 1 balas. Laimi daugiausia balų surinkusi komanda.

**V SKYRIUS**

**APDOVANOJIMAS IR FINANSAVIMAS**

20. Lėšų Konkursui organizuoti skiria Lietuvos Respublikos švietimo ir mokslo ir Lietuvos Respublikos sveikatos apsaugos ministerijos, Kūno kultūros ir sporto departamentas prie Lietuvos Respublikos Vyriausybės ir savivaldybių administracijos teisės aktų nustatyta tvarka.

21. Konkurso laimėtojai apdovanojami:

21.1. I etapo laimėtojai apdovanojami savivaldybių organizuojamuose renginiuose;

21.2. II etapo laimėtojai apdovanojami zonose organizuojamuose renginiuose;

21.3. III etapo laimėtojai apdovanojami baigiamajame renginyje diplomais, padėkos raštais, organizatorių, partnerių ir rėmėjų dovanomis. Pereinamasis prizas skiriamas savivaldybei, kurios renginiuose dalyvavo daugiausia komandų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokinių, mokytojų ir visuomenės

sveikatos priežiūros specialistų konkurso

„Sveikuolių sveikuoliai“ nuostatų

1 priedas

**MOKINIŲ, MOKYTOJŲ IR VISUOMENĖS SVEIKATOS PRIEŽIŪROS SPECIALISTŲ KONKURSO „SVEIKUOLIŲ SVEIKUOLIAI“**

**II ETAPO ORGANIZAVIMO ZONOS**

Konkurso II etapas organizuojamas 4 zonose:

**I zona**

**I zonos konkurso organizatorius – Kėdainių r. savivaldybė**

1. Alytaus m. savivaldybė

2. Alytaus r. savivaldybė

3. Birštono savivaldybė

4. Druskininkų savivaldybė

5. Kalvarijos savivaldybė

6. Kėdainių savivaldybė

7. Kauno m. savivaldybė

8. Kauno r. savivaldybė

9. Kazlų Rūdos savivaldybė

10. Marijampolės savivaldybė

11. Lazdijų r. savivaldybė

12. Prienų r. savivaldybė

13. Trakų r. savivaldybė

14. Šalčininkų r. savivaldybė

15. Varėnos r. savivaldybė

16. Vilkaviškio r. savivaldybė

**II zona**

**II zonos konkurso organizatorius – Klaipėdos r. savivaldybė**

1. Jurbarko r. savivaldybė

2. Klaipėdos m. savivaldybė

3. Klaipėdos r. savivaldybė

4. Kretingos r. savivaldybė

5. Mažeikių r. savivaldybė

6. Neringos m. savivaldybė

7. Pagėgių savivaldybė

8. Palangos m. savivaldybė

9. Plungės r. savivaldybė

10. Raseinių r. savivaldybė

11. Rietavo savivaldybė

12. Skuodo r. savivaldybė

13. Šilalės r. savivaldybė

14. Šilutės r. savivaldybė

15. Tauragės r. savivaldybė

**III zona**

**III zonos konkurso organizatorius – Rokiškio r. savivaldybė**

1. Anykščių r. savivaldybė

2. Elektrėnų savivaldybė

3. Ignalinos r. savivaldybė

4. Jonavos r. savivaldybė

5. Kaišiadorių r. savivaldybė

6. Molėtų r. savivaldybė

7. Rokiškio r. savivaldybė

8. Širvintų r. savivaldybė

9. Švenčionių r. savivaldybė

10. Ukmergės r. savivaldybė

11. Utenos r. savivaldybė

12. Vilniaus m. savivaldybė

13. Vilniaus r. savivaldybė

14. Visagino savivaldybė

15. Zarasų r. savivaldybė

**IV zona**

**IV zonos konkurso organizatorius – Šiaulių m. savivaldybė**

1. Akmenės r. savivaldybė

2. Biržų r. savivaldybė

3. Joniškio r. savivaldybė

4. Kelmės r. savivaldybė

5. Kupiškio r. savivaldybė

6. Pakruojo r. savivaldybė

7. Panevėžio m. savivaldybė

8. Panevėžio r. savivaldybė

9. Pasvalio r. savivaldybė

10. Radviliškio r. savivaldybė

11. Šakių r. savivaldybė

12. Šiaulių m. savivaldybė

13. Šiaulių r. savivaldybė

14. Telšių r. savivaldybė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokinių, mokytojų ir visuomenės

sveikatos priežiūros specialistų

konkurso „Sveikuolių sveikuoliai“ nuostatų

2 priedas

**MOKINIŲ, MOKYTOJŲ IR VISUOMENĖS SVEIKATOS PRIEŽIŪROS SPECIALISTŲ KONKURSO „SVEIKUOLIŲ SVEIKUOLIAI“**

**KOMANDŲ, SIUNČIAMŲ DALYVAUTI KITAME ETAPE,**

**SĄRAŠAS**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Mokyklos pavadinimas** | **Užimta vieta** | **Surinkta**  **balų** | **Amžiaus**  **grupė** | **Dalyvių vardai, pavardės** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Vertinimo komisijos pirmininkas

Nariai:

Informacija teikiama elektroniniu paštu:

II etapo organizatoriams

dėl dalyvavimo III etape irena.peciuliene@lmnsc.lt arba rytis.rimgaila@lmnsc.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokinių, mokytojų ir

visuomenės sveikatos priežiūros

specialistų konkurso „Sveikuolių

sveikuoliai“ nuostatų

3 priedas

**MOKINIŲ, MOKYTOJŲ IR VISUOMENĖS SVEIKATOS PRIEŽIŪROS SPECIALISTŲ KONKURSO „SVEIKUOLIŲ SVEIKUOLIAI“ I IR II ETAPŲ ATASKAITA**

**I. Ataskaitą pateikiančio asmens duomenys:**

1. Ataskaitą pateikiančio asmens vardas, pavardė, pareigos.

2. Kontaktinis telefonas, elektroninis paštas.

**II. Konkurso ataskaita:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eil.Nr. | Institucijos, teikiančios ataskaitą, pavadinimas | Konkurse dalyvavusių  mokyklų skaičius | | | Konkurso dalyvių skaičius | | | Konkurse dalyvavusių  komandų skaičius | Konkurso dalyvių amžiaus grupės | I ir II etapų laimėtojai (įstaigų pavadinimai) |
|  |  | Ikimokykli-nio ir priešmo-kyklinio ugdymo mokyklos | Bendrojo ugdymo mokyklos | Profesinio mokymo įstaigos | Mokinių | Mokytojų | Visuomenės  sveikatos  priežiūros  specialistų |  |  |  |
|  |  |  |  |  |  |  |  |  |  |  |

**III. Trumpas renginio aprašymas:**

1. Kokios buvo pasirinktos rungtys, jų pristatymo forma.

2. Konkurso dalyvių ir žiūrovų įspūdžiai.

3. Kitų institucijų – konkurso partnerių – indėlis ir kita.

Ataskaita turi būti parengta A4 formato lape, 12 dydžio *Times New Roman* šriftu ir užimti ne daugiau kaip vieną puslapį.

Atskirai gali būti siunčiamos 2 kokybiškos konkursą iliustruojančios nuotraukos.

Tekstų autoriai atsakingi už pateiktos ataskaitos tikslumą ir kalbos taisyklingumą.

**Ataskaita teikiama elektroniniu paštu** dalia.sabaliauskiene@smlpc.lt arba nijole.paulauskiene@smlpc.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_